Matt Grevers

**Matthew "Matt" Grevers** (s. 26. maaliskuuta 1985 Lake Forest, Illinois) on yhdysvaltalainen uimari. Hän on olympiavoittaja ja maailmanmestari. Hän on pituudeltaan 203 cm.

Grevers saavutti Izmirin universiadeissa 2005 hopeaa 100 metrin selkäuinnissa ja 4&nbsp;×&nbsp;100 metrin sekauintiviestissä sekä pronssia 50 metrin selkäuinnissa ja 4&nbsp;×&nbsp;100 metrin vapaauinnissa. Shanghain lyhyen radan MM-kilpailuissa 2006 hän sai pronssia 4&nbsp;×&nbsp;100 metrin vapaauintiviestissä. Hän ui lisäksi alkuerissä Yhdysvaltojen 4&nbsp;×&nbsp;100 metrin sekauintiviestijoukkueessa, joka sai lopulta hopeaa. Bangkokin universiadeissa 2007 hän sai kultaa 4&nbsp;×&nbsp;100 metrin vapaauintiviestissä ja hopeaa 4&nbsp;×&nbsp;100 metrin sekauinnissa.

Grevers sai Pekingin olympialaisissa 2008 hopeaa 100 metrin selkäuinnissa ajalla 53,11. Hän ui lisäksi alkuerissä Yhdysvaltojen 4&nbsp;×&nbsp;100 metrin vapaa- ja sekauintiviestijoukkueissa, jotka voittivat lopulta kultaa. Rooman MM-kilpailuissa 2009 hän ui Yhdysvaltojen voittoisissa viestijoukkueissa 4&nbsp;×&nbsp;100 metrin vapaauinnin loppukilpailussa ja 4&nbsp;×&nbsp;100 metrin sekauinnin alkuerissä. Lisäksi hän oli seitsemäs 100 metrin selkäuinnissa. 

Grevers voitti Lontoon olympialaisissa 2012 kultaa 100 metrin selkäuinnissa olympiaennätysajalla 52,16 ja 4&nbsp;×&nbsp;100 metrin sekauintiviestissä. Lisäksi hän ui alkuerissä 4&nbsp;×&nbsp;100 metrin vapaauintiviestissä, jossa Yhdysvallat sai hopeaa. Saman vuoden Istanbulin lyhyen radan MM-kilpailuissa hän saavutti kultaa 100 metrin selkäuinnissa ajalla 49,89 sekä 4&nbsp;×&nbsp;100 metrin vapaa- ja sekauintiviesteissä. Lisäksi hän sai hopeaa 50 metrin selkäuinnissa ajalla 23,17.

Barcelonan MM-kilpailuissa 2013 Grevers voitti kultaa 100 metrin selkäuinnissa ajalla 52,93 ja hopeaa 50 metrin selkäuinnissa. Gold Coastin Tyynenmeren-mestaruuskilpailuissa 2014 hän saavutti kultaa 4&nbsp;×&nbsp;100 metrin sekauintiviestissä ja hopeaa 100 metrin selkäuinnissa. Saman vuoden Dohan lyhyen radan MM-kilpailuissa hän voitti kultaa 4&nbsp;×&nbsp;50 metrin vapaauinnin sekaviestissä. Hopeaa hän sai 4&nbsp;×&nbsp;100 metrin sekauintiviestissä sekä 4&nbsp;×&nbsp;50 metrin vapaauintiviestissä, jonka alkuerissä hän ui. Pronssia hän sai 100 metrin selkäuinnissa, 4&nbsp;×&nbsp;100 metrin vapaauintiviestissä sekä 4&nbsp;×&nbsp;50 metrin sekauintiviestissä, jonka alkuerissä hän ui. 

Grevers saavutti Kazanin MM-kilpailuissa 2015 hopeaa 50 metrin selkäuinnissa ja pronssia 100 metrin selkäuinnissa. Lisäksi hän ui alkuerissä 4&nbsp;×&nbsp;100 metrin sekauintiviestissä, jonka Yhdysvallat lopulta voitti. Budapestissa 2017 hän voitti maailmanmestaruuden 4&nbsp;×&nbsp;100 metrin miesten ja sekajoukkueiden sekauintiviesteissä. Lisäksi hän sai hopeaa 100 metrin ja pronssia 50 metrin selkäuinnissa. Hangzhoun lyhyen radan MM-kilpailuissa 2018 hän saavutti kultaa miesten 4×100&nbsp;metrin vapaa- ja sekauintiviesteissä sekä hopeaa 4×50&nbsp;metrin sekauintiviestissä. Kaikissa näissä hän ui vain alkuerissä. Gwangjun MM-kilpailuissa 2019 hän saavutti hopeaa sekä miesten että sekajoukkueiden 4&nbsp;×&nbsp;100 metrin sekauintiviestissä uituaan molempien lajien alkuerissä. Lisäksi hän oli viides 100 metrin selkäuinnissa.
 
## Lähteet
* = ui vain alkuerissä

## Aiheesta muualla